CELEX: 62021TN0806
Language: bg
Date: 2021-12-27 00:00:00
Title: Дело T-806/21: Жалба, подадена на 27 декември 2021 г. — NT/EMA

14.2.2022   
            
            
               BG
            
            
               Официален вестник на Европейския съюз
            
            
               C 73/66
            
         
      Жалба, подадена на 27 декември 2021 г. — NT/EMA
      (Дело T-806/21)
      (2022/C 73/83)
      Език на производството: френски
      
         Страни
      
      
         Жалбоподател: NT (представител: N. de Montigny, адвокат)
      
         Ответник: Европейска агенция по лекарствата
      
         Искания
      
      Жалбоподателката моли Общия съд:
      
                  —
               
               
                  да отмени решението от 15 март 2021 г.;
               
            
                  —
               
               
                  доколкото е необходимо, да отмени решението от 30 септември 2021 г.;
               
            
                  —
               
               
                  да осъди ответника да заплати обезщетение от 2 500,00 EUR за неимуществените вреди, претърпени от жалбоподателката;
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателката изтъква пет основания в подкрепа на жалбата.
      
                  1.
               
               
                  Първо основание: недостатъчност от гледна точка на правото на мотивите на решението. Жалбоподателката изтъква в това отношение липсата на конкретно и подробно разглеждане на положението и противоречия в съобщените изводи. Освен това тя сочи нарушение на понятието „професионално заболяване“ и явна грешка в преценката.
               
            
                  2.
               
               
                  Второ основание: липса на информация или грешна информация, предоставена от лекаря консултант на агенцията, на лекаря, посочен от жалбоподателката, и на третия лекар относно квалификацията като професионално заболяване по смисъла на Правилника за длъжностните лица.
               
            
                  3.
               
               
                  Трето основание: процесуално нарушение и преждевременен характер на заключенията на комисията по инвалидност, доколкото се предполага, че те трябва да отчитат стреса, породен от работата, а стоящите в основата им факти са понастоящем предмет на административно разследване.
               
            
                  4.
               
               
                  Четвърто основание: Нарушение на правото на жалбоподателката да бъде изслушана от органа, оправомощен да сключва договори, преди приемането на решението, и нарушение на задължението за полагане на грижа, оказване на помощ и добра администрация.
               
            
                  5.
               
               
                  Пето основание: служебно нарушение, допуснато от администрацията в рамките на разглеждането на молбата на жалбоподателката, довело до причинените ѝ вреди, оценени ex aequo et bono на 2 500,00 EUR.